Document ID: 31992R0658

KOMISSION ASETUS (ETY) N:o 658/92,
annettu 16 päivänä maaliskuuta 1992,
asetusten (ETY) N:o 778/83, (ETY) N:o 2213/83, (ETY) N:o 899/87, (ETY) N:o 1591/87, (ETY) N:o 1730/87, (ETY) N:o 79/88 ja (ETY) N:o 920/89 tanskankielisen toisinnon oikaisemisesta tiettyjen tuoreiden hedelmien ja vihannesten laatuvaatimuksiin liittyvää merkintää koskevien säännösten osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/91(2), ja erityisesti sen 2 artiklan 3 kohdan,
sekä katsoo, että
asetuksissa (ETY) N:o 778/83(3), (ETY) N:o 2213/83(4), (ETY) N:o 899/87(5), (ETY) N:o 1591/87(6), (ETY) N:o 1730/87(7), (ETY) N:o 79/88(8) ja (ETY) N:o 920/89(9) vahvistetaan tomaattien, sipuleiden, salaattisikurin, kirsikoiden, mansikoiden, keräkaalien, ruusukaalin, ruotisellerin, pinaatin, luumujen, syötäväksi tarkoitettujen rypäleiden, salaatin, kähäräendiivin, siloendiivin (batavia), paprikoiden, porkkanoiden sekä omenien ja päärynöiden laatuvaatimukset,
kyseisten vaatimusten VI osaston "Merkintää koskevat säännökset", jossa täsmennetään, että merkintä koskee vain yhteispakkausta eikä jokaista pakkausta, tanskankieliseen toisintoon on tullut kielivirhe; on aiheellista oikaista kyseiset asetukset, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Oikaistaan asetuksen (ETY) N:o 778/83 liitteessä, asetuksen (ETY) N:o 2213/83 liitteissä I ja II, asetuksen (ETY) N:o 899/87 liitteissä I ja II, asetuksen (ETY) N:o 1591/87 liitteissä I, II, III, IV ja V, asetuksen (ETY) N:o 1730/87 liitteessä, asetuksen (ETY) N:o 79/88 liitteissä I ja II sekä asetuksen (ETY) N:o 920/89 liitteissä I ja III olevan VI osaston "Merkintää koskevat säännökset" johdanto-osaan.
Oikaisu koskee ainoastaan tanskankielistä toisintoa.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1992.

Labels: 7
3
17